Mesajele private de pe rețelele de dating pot fi folosite ca probe de divorț, în instanță? Decizia CEDO.
CEDO a decis ca mesajele private postate pe situri de întâlniri pot fi probe într-un proces de divorț. Folosirea lor nu încalcă drepturile și libertățile persoanelor ori GDPR. Instanțele din România acceptă mesajele private ca dovadă a infidelității partenerilor.
Curtea Europeană a Drepturilor Omului a decis că mesajele private ale soțului de pe site-urile de întâlniri pot fi probe în instanță în procesele de divorț sau de încredințare a minorilor."Această decizie a Curții Europene a drepturilor Omului practic a validat hotărârile judecătorilor naționali. În practică, atât recentă cât și mai veche a judecătorilor români aceste probe erau folosite în special în procesele de divorț sau în procesele de stabilire a custodiei copilului", a declarat Bogdan Palade, avocat.Soluția a pornit de la situația unui cuplu care trăia între Spania si Portugalia.Expert GDPR: "Este foarte greu să demonstrezi că nu se încalcă dreptul la viața privată"După ce soția a obținut custodia copiilor în Spania, soțul s-a adresat instanțelor portugheze aducând dovezi că partenera sa trimitea mesaje pe site-uri matrimoniale încă din timpul căsătoriei. Judecătorii au considerat că admiterea ca probe a mesajelor nu prejudiciaza părțile dacă este vorba despre procese cu ușile închise.Și dacă ți se pare de neconceput, află că instanțele din România acceptă mesajele private ca dovadă a infidelității partenerilor. Specialiștii în GDPR sunt insă de altă părere.Cristina Deca, expert GDPR: "Poate fi aplicată și în Romania atâta timp cât vorbim de ședintele din Camera de Consiliu. Când vorbim despre expunerea în sălile de judecată publice a mesajelor din corespondență, ele intră sub secretul corespondenței și cred că este foarte greu să demonstrezi că nu se încalcă dreptul la viața privată".